CELEX: 62011CN0215
Language: el
Date: 2011-05-09 00:00:00
Title: Υπόθεση C-215/11: Αίτηση για την έκδοση προδικαστικής αποφάσεως, την οποία υπέβαλε το Sąd Okręgowy we Wrocławiu (Πολωνία) στις 9 Μαΐου 2011 — Iwona Szyrocka κατά Siger Technologie GmbH

23.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 219/7
            
         Αίτηση για την έκδοση προδικαστικής αποφάσεως, την οποία υπέβαλε το Sąd Okręgowy we Wrocławiu (Πολωνία) στις 9 Μαΐου 2011 — Iwona Szyrocka κατά Siger Technologie GmbH
   (Υπόθεση C-215/11)
   2011/C 219/08
   Γλώσσα διαδικασίας: η πολωνική
   
      Αιτούν δικαστήριο
   
   Sąd Okręgowy we Wrocławiu
   
      Διάδικοι στην υπόθεση της κύριας δίκης
   
   
      Αιτούσα: Iwona Szyrocka
   
      Καθής: Siger Technologie GmbH
   
      Προδικαστικά ερωτήματα
   
   
               1)
            
            
               Έχει το άρθρο 7 του κανονισμού (ΕΚ) 1896/2006 (1) του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, για τη θέσπιση διαδικασίας ευρωπαϊκής διαταγής πληρωμής, την έννοια ότι
               
                           α)
                        
                        
                           ρυθμίζει εξαντλητικά το σύνολο των προϋποθέσεων τις οποίες πρέπει να πληροί η αίτηση εκδόσεως ευρωπαϊκής διαταγής πληρωμής,
                           ή την έννοια ότι
                        
                     
                           β)
                        
                        
                           θεσπίζει μόνο τις ελάχιστες προϋποθέσεις για την αίτηση αυτή και, όσον αφορά τα ζητήματα που δεν ρυθμίζονται στη διάταξη αυτή, πρέπει να εφαρμοστούν οι εθνικές διατάξεις;
                        
                     
         
               2)
            
            
               Σε περίπτωση καταφατικής απαντήσεως στο ερώτημα 1 β), εάν η αίτηση δεν πληροί τις τυπικές προϋποθέσεις κατά το δίκαιο του κράτους μέλους (π. χ. δεν έχει επισυναφθεί αντίγραφο της αιτήσεως για τον αντίδικο ή δεν αναφέρεται η αξία του αντικειμένου της διαφοράς), πρέπει ο αιτών να κληθεί να συμπληρώσει την αίτηση κατά τις εθνικές διατάξεις, σύμφωνα με το άρθρο 26 του κανονισμού 1896/2006, ή κατά το άρθρο 9 του κανονισμού 1896/2006;
            
         
               3)
            
            
               Έχει το άρθρο 4 του κανονισμού 1896/2006 την έννοια ότι τα αναφερόμενα στη διάταξη αυτή χαρακτηριστικά της χρηματικής αξιώσεως, δηλαδή το ότι πρέπει να είναι εκκαθαρισμένη και απαιτητή κατά τον χρόνο της υποβολής της αιτήσεως για την έκδοση ευρωπαϊκής διαταγής πληρωμής, συνδέονται αποκλειστικά με την κύρια αξίωση ή ότι αφορούν και τους αιτούμενους τόκους υπερημερίας;
            
         
               4)
            
            
               Έχει το άρθρο 7, παράγραφος 2, στοιχείο γ', του κανονισμού 1896/2006 την έννοια ότι, στο πλαίσιο της διαδικασίας ευρωπαϊκής διαταγής πληρωμής, εάν, κατά το δίκαιο του κράτους μέλους προελεύσεως, οι τόκοι δεν προστίθενται αυτοδικαίως στο κεφάλαιο, είναι δυνατόν, εκτός από την κύρια αξίωση, να ζητηθούν:
               
                           α)
                        
                        
                           το σύνολο των τόκων περιλαμβανομένων και των καλουμένων ανοικτών τόκων (οι οποίοι υπολογίζονται από μία επακριβώς ορισμένη ημερομηνία κατά την οποία καθίστανται απαιτητοί έως την ημέρα της καταβολής, η οποία δεν έχει οριστεί σε συγκεκριμένη ημερομηνία, π.χ. «από τις 20 Μαρτίου 2011 μέχρι την ημέρα της καταβολής»);
                        
                     
                           β)
                        
                        
                           μόνον οι τόκοι που υπολογίζονται από μια επακριβώς ορισμένη ημερομηνία κατά την οποία καθίστανται απαιτητοί έως την υποβολή της αιτήσεως ή έως την έκδοση της διαταγής πληρωμής;
                        
                     
                           γ)
                        
                        
                           αποκλειστικά οι τόκοι που υπολογίζονται από μία επακριβώς ορισμένη ημερομηνία κατά την οποία καθίστανται απαιτητοί έως την υποβολή της αιτήσεως;
                        
                     
         
               5)
            
            
               Πώς πρέπει, σε περίπτωση καταφατικής απαντήσεως στο ερώτημα 4 α), να διατυπωθεί κατά τον κανονισμό 1896/2006 η απόφαση του δικαστηρίου όσον αφορά τους τόκους στο έντυπο της διαταγής πληρωμής;
            
         
               6)
            
            
               Σε περίπτωση καταφατικής απαντήσεως στο ερώτημα 4 β), το ποσό των τόκων πρέπει να υπολογιστεί από τον αιτούντα ή από το δικαστήριο αυτεπαγγέλτως;
            
         
               7)
            
            
               Σε περίπτωση καταφατικής απαντήσεως στο ερώτημα 4 γ), υποχρεούται ο αιτών να αναφέρει το ύψος των υπολογισθέντων τόκων στην αίτηση;
            
         
               8)
            
            
               Εάν ο αιτών δεν έχει υπολογίσει τους οφειλόμενους τόκους έως την υποβολή της αιτήσεως, πρέπει το δικαστήριο να τους υπολογίσει αυτεπαγγέλτως ή αντ’ αυτού να ζητήσει από τον αιτούντα να συμπληρώσει την αίτηση κατά το άρθρο 9 του κανονισμού 1896/2006;
            
         
      (1)  EE L 399, σ. 1.